CELEX: C2005/143/38
Language: da
Date: 2005-06-11 00:00:00
Title: Sag C-151/05: Anmodning om præjudiciel afgørelse forelagt ved kendelse afsagt den 13. januar 2005 af Bundesfinanzhof i sagen F. Weissheimer Malzfabrik mod Hauptzollamt Hamburg-Jonas

11.6.2005   
            
            
               DA
            
            
               Den Europæiske Unions Tidende
            
            
               C 143/25
            
         Anmodning om præjudiciel afgørelse forelagt ved kendelse afsagt den 13. januar 2005 af Bundesfinanzhof i sagen F. Weissheimer Malzfabrik mod Hauptzollamt Hamburg-Jonas
   (Sag C-151/05)
   (2005/C 143/38)
   Processprog: tysk
   Ved kendelse afsagt den 13. januar 2005, indgået til Domstolens Justitskontor den 4. april 2005, har Bundesfinanzhof i sagen F. Weissheimer Malzfabrik mod Hauptzollamt Hamburg-Jonas forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Finder artikel 70 i Rådets forordning (EØF) nr. 2913/92 (1) af 12. oktober 1992 om indførelse af en EF-toldkodeks anvendelse, når det drejer sig om at fastslå, om en vare, med hensyn til hvilken der ansøges om eksportrestitution, er af sædvanlig handelskvalitet?
            
         
               2)
            
            
               Anses en erklæring i den nationale betalingsansøgning om, at produktet er af sund og sædvanlig handelskvalitet i den forstand, hvori udtrykket er anvendt i artikel 13, første punktum, i Kommissionens forordning (EØF) nr. 3665/87 (2) af 27. november 1987 om fælles gennemførelsesbestemmelser for eksportrestitutioner for landbrugsprodukter, for en af de oplysninger, der er nævnt i artikel 11, stk. 1, andet afsnit, sammenholdt med artikel 3 i forordning (EØF) nr. 3665/87?
            
         
      (1)  EFT L 302, s. 1.
   
      (2)  EFT L 351, s. 1.